b'\n_START_ARTICLE_\nOtaku\n_START_PARAGRAPH_\nAng Otaku (\xe3\x81\x8a\xe3\x81\x9f\xe3\x81\x8f / \xe3\x82\xaa\xe3\x82\xbf\xe3\x82\xaf) ay isang terminong Nihongo na ginagamit upang tukuyin ang mga taong may mga pagkahumaling na pagka-interes, lalo na sa anime, manga o mga larong bidyo.\n_START_SECTION_\nSa Nihongo\n_START_PARAGRAPH_\nSa modernong Nihongong balbal, ang terminong otaku ay katumbas sa Ingles na salita na "geek". Ngunit, ito ay maaring tumukoy sa pagkapanatiko sa kahit anong partikular na tema, paksa, libangan, at anumang uri ng libangan._NEWLINE_Ang dating Punong Ministro ng Hapon Taro Aso ay iginiit na siya ay isang otaku, ginamgamit ang subculture upang mapalaganap ang bansang Hapon sa ugnayang panlabas._NEWLINE_Ang termino ay ginagamit parehas sa lalake at babae Ang Reki-jo ay tumutukoy sa mga kababaihang may interes sa Kasaysayan ng Hapon.\n_START_SECTION_\nSa Pilipinas\n_START_PARAGRAPH_\nKasabay ng pagusbong ng kultura ng anime sa Pilipinas ay ang pagsibol ng paggamit ng salitang Otaku sa bansa. Kadalasan ay ginagamit ito ng mga kabataan at nakararami kapag ang isang tao ay nahihilig manood ng anime at manga. Lingid sa kaalaman ng mga nakararami ito ay tumutukoy hindi lang sa pagkahumaling ng mga tao sa anime at manga kung hindi sa lahat ng bagay na nauugnay sa kulturang \'geek\' . Sinasabi rin na may dalawang klaseng Otaku, ito ay ang Type A at Type B na hinango sa dalawang magkaibang uri ng manonood ng anime.'